பிலாஷ்பேக்கில் கிராமத்து பையனாக வருகிறார் சாந்தனு. மிக இயல்பான நடிப்பில் நம்மை கவர்கிறார். இனியா இவருக்கு ஜோடி. அழகாக வந்து போவதோடு அளவாகவும் நடிக்கிறார். குடும்பத்தோடு கோவித்துக் கொண்டு ஊரைவிட்டு போன சாந்தனு, ஏழாண்டுகள் கடுமையாக உழைத்து ஒரு கல் குவாரிக்கு மேலாளராக உயர்கிறார். அதுவரை தாயோடு தொடர்பில்லாமல் இருப்பவர் ஒரு கைப்பேசியை வாங்கி பேச வேண்டும் என்பதற்காக அனுப்புகிறார். தாயும் ஆவலோடு இருக்கிறார். இங்கே வழக்கமான இழுவையான அழுகாச்சிக் காட்சிகளுக்கு நிறைய இடமிருந்தாலும் அதை அளவோடு நிறுத்தியிருப்பதற்காக இயக்குனருக்கு நன்றி சொல்லலாம்.